Catalan Arts: CIRCa obre convocatòria de projectes per al Festival de circ actual d’Auch
CIRCa obre convocatòria de projectes per al Festival de circ actual d’Auch
En el marc del Festival de circ actual d’Auch, que tindrà lloc del 18 al 27 d’octubre de 2019, CIRCa i ARTCENA (el Centre national des arts du cirque, de la rue et du théâtre) proposen, cada any, trobades de presentació de projectes per a companyies franceses i internacionals.
Aquestes trobades són un moment privilegiat durant el qual les companyies seleccionades tenen l’oportunitat de presentar un projecte de creació en curs i les seves necessitats per a trobar col·laboradors, residències, produccions, coproduccions, etcètera, davant d’un públic de programadors, directors de festival i espais de difusió i residència.
La presentació de projectes artístics està oberta a totes les companyies, tant franceses com internacionals. Els projectes seleccionats es presentaran el dilluns 21 i el divendres 25 d’octubre de 10h a 13h durant el festival. Els participants han d’indicar la data que els aniria millor per a fer la seva presentació en el formulari d’inscripció.
Si voleu participar en aquesta convocatòria, cal que ompliu el formulari d’inscripció que trobareu en aquesta pàgina web.
Us recomanem llegir molt atentament totes les indicacions i recomanacions d’ARTCENA per a presentar la candidatura, les quals trobareu en el següent enllaç.
Per a més informació, contacteu amb: ICEC Paris – Eva Colom paris.icec@gencat.cat
Data límit: 21 de juny de 2019